section_heading: Biološke karakteristike
paragraph_text: Houndour je noćni grabežljivac, mesožder, koji živi u čoporima od nekoliko jedinki. Čopor Houndoura koristi izuzetan timski rad kako bi uhvatio plijen. Individualni članovi čopora približe se žrtvi s različitih strana i započinju lov. Pritom komuniciraju s drugim članovima posebnim lavežom i zavijanjem, kako bi im odali svoj trenutni položaj, okružujući žrtvu, koja tada ne može pobjeći.